Nog 'n woord wat te kort skiet. deur Arnold | Bydraes | Woes - Kreatiewe platform vir Afrikaans
Titel: Nog 'n woord wat te kort skiet.
Vandag druk daar iets baie swaar op die hart wat ek graag aan al die Woes vriende en vriendinne wil meedeel. Baie dankie aan almal wat hier op my werf kom inloer het in die tyd wat ek hier in samesyn met julle iets van my kon deel. Baie dankie vir jul kommentaar en aanmoediging. Ek het baie hier kom leer te danke aan julle getroue ondersteuning. Dit was, is en sal nog steeds deel van my lewe uitmaak.
Dankie aan Willem Woes en sy personeel wat uit hul pad gegaan het om Woes-skryf-Woes 'n reuse sukses te maak. Sonder julle sou so baie van ons nie in ons doelwit kon slaag nie. My dank gaan ook aan Groep 7 wat ook deel hiervan is om in elkeen se triomf te kom deel.
Ek hoop en glo dat daar weer so 'n reuse stap in die nabye toekoms sal wees vir die volgende groep skrywers om ons mooie taal in stand te hou, vir ons kroos wat dit sal erwe van hul voorgangers, vir hul liefde en deursettingsvermoë as erflating.
As my woorde te kort skiet, glo ek dat julle wel sal verstaan.
Voorspoed met boek en jou bundel mag daar nog baie wees!
4 jaar 2 maande 3 weke 8 ure oud
Saam met jou dankbaar! Altyd lekker om vriende se werke te lees! Elkeen het sy uniekhede wat skryfstyl aanbetref. Joune verras elke keer opnuut ...Wil gedoen wees!
Arnold jy is een van woes se sterre
4 jaar 2 maande 3 weke 1 dag 11 ure oud
Ek wil jou persoonlik bedank vir jou grootse bydrae tot hierdie projek, Arnold. Jou kommentare, saamlees, saampraat en deelname het 'n groot deel van die projek uitgemaak. Boonop het jy 'n dubbele projek aangepak - boek EN bundel. Ek haal my hoed vir jou af en glo dis die begin van groot dinge vir jou.
Dit was ook heerlik om jou beter te leer ken en ek hoop ons kan hierdie nuutgevonde vriendskappe na die projek behou.
Komplimente vir jou, Arnoldus. :)))))
4 jaar 2 maande 3 weke 1 dag 14 ure oud
Jou kommentaar en jou werk is belangrik, ek het en leer baie by al die Woesters. Ek geniet dit om jou werk te lees.
Ek sien altyd uit so na jou gedigte. Nie een was dieselfde nie. Maar almal wat leersaam en iets wat 'n mens saam met jou kon dra.
4 jaar 2 maande 3 weke 1 dag 16 ure oud
Dit was altyd lekker om jou werke te lees, en sal steeds lekker wees om dit te herlees. Voorspoed met jou bundel.
4 jaar 2 maande 3 weke 1 dag 17 ure oud
Pragtige woorde, Arnold!! Mog sukses jou volg!
jou dankie se
Arnold vir my was dit heerlik om jou gedigte te kon lees en kommentaar te lewer. Deur jou gedigte kon ek so gedeelte van jou hart, gedagtes en jou persoonlikheid leer ken het. Dit wat ek by jou gelees het was/is vir my mooi en dierbaar.